
A deportált zsidók emlékére elhelyezett
emléktábla a bácsalmási Vasútállomás épületén
Könyvem a meghurcolt, s megszentelt emlékű Bács-Bodrog-vármegyei zsidók Holocaustjának megrendítő krónikája.

„Nyisd meg ajkamat, Uram, hogy dicséretedet hirdesse szám!”
(Zsoltárok 51:17)

3BT Kiadó

Felelős Kiadó

Burány Tamás

© Polgár Ernő
A fotók az OR-ZSE könyvtára gyűjteményét képezik

A bajai zsinagóga, melynek udvarában felállított emlékhelyen minden év júniusában emléknapot és mártír istentiszteletet tartanak. A templomban ökomenikus istentisztelet keretében emlékeznek meg a Holocaust áldozatairól. A hozzátartozók virágokat helyeznek el a bajai, Baja környéki és a bácsalmási áldozatok emléktábláinál.
„Az egynyelvű és egyszokású ország erőtlen és romlandó”
(I. István magyar király)

Ajánlólevél

E sorok felmutatója, Polgár Ernő (Eitan ben Avrohom) író, dra​ma​turg, művelődéstörténész arra a nemes feladatra vállalkozott, hogy megírja a bácsalmási – Bács-Bodrog vármegyei – gettó irodalmi szociográfiáját. Ebben szüksége van a visszaemlékezők és a túlélők segítségére.
  Tisztelettel kérek mindenkit, hogy Polgár Ernőt munkájában támogassák, ezzel is elősegítve azt, hogy a szerencsétlen Bács-Bodrog vármegyei deportált zsidók megszentelt emléke az elkövet​kező nemzedékek számára méltóan megörökítve legyen.

Raj Tamás

rabbi, történész

„Boldogok, akik házadban lakhatnak, szüntelenül dicsérhetnek Téged, szelá! Boldog a nép, amelynek így megy a sora, boldog a nép, amelynek az Örökkévaló az Istene.
(Zsoltárok 84:5., 144:16)

A lebontott bácsalmási 
zsinagóga épülete
Személyes indítékok

„Hallgatni, mikor beszélni kell, szintoly nagy hiba, 
mint beszélni, mikor inkább hallgatni kellett volna.”
(Széchenyi)

Tizenöt éve is lehet már, hogy a Dohány-utcai zsinagóga épüle​tében elhelyezett Zsidó Múzeumban sétáltam a tárlók között, ahol a látottatoktól szinte rosszul lettem, miképpen Auschwitzban is: a Holocaust soha el nem felejthető szörnyűségei láttán. A halomba hordott szemüvegek, cipők, krematóriumok… Mengele, nem is sorolom…

Josef Mengele
(Günzburg, Német Birodalom, 1911. március 16. – Bertioga, Brazília, 1979. február 7.)
Német SS-tiszt, az auschwitzi koncentrációs tábor orvosa. A foglyokon végzett embertelen, brutális kísérleteivel vált hírhedtté.
– Mengele látszólag udvariasan viselkedett a foglyokkal, valójában azonban csak kísérleti alanyoknak tekintette őket. A kísérletei az ikrekre és a valamilyen rendellenességet hordozó emberekre vo​nat​koztak. Részben méréseket végzett rajtuk, és lefényképezte őket, részben pedig fájdalmas kísérleteket hajtott végre rajtuk, amelyek gyakran halállal végződtek. Tífuszbaktériummal fertőzte meg az ikreket, majd a betegség különböző stádiumaiban vért vett tőlük, amelyet elemzésre Berlinbe küldött. Ha egy ikerpár egyik tagja meghalt, megölette a másikat, hogy a boncolásnál össze​ha​sonlíthassa a szerveiket – mesélte dr. Adler Jenő apai nagyapám, akinek nővére Auschwitzban halt meg. Emléke legyen örökre áldott.

Ikrek Auschwitzban

  A budapesti Zsidó Múzeumban egyszer csak mellém szegődött egy idős hölgy, s kalauzolni kezdett a múzeumban, melynek egyik teremőre volt. Akkor bizonyára a nevét is említette, de mindez rég volt, s ma már csak arra emlékszem, hogy egy idős hölgy a bács​almási gettóról mesélt nekem…
  – SS-katonák zsidó kislányokat küldtek a harckocsik alá, hogy a lánctalpakról kotorják le a sarat… A zsidó férfiak futva szállították a kijelölt házba értékeiket…
  Az idős hölgy bácsalmási származása miatt sok emléket őrzött Bácsalmásról: sorolta a bácsalmási zsidó családok neveit, s me​sél​te sorsukat.
  Amikor elkezdtem a gettó történetének megírását, s az adatok gyűj​tését: elsőként a múzeumba igyekeztem, hogy „régi ismerősö​met” fölkeressem.

Magyar Zsidó Múzeum

  De már nem találtam meg. Később tudtam meg, hogy Magda asszonynak hívták, a bácsalmási Stern Gábor második felesége volt és már meghalt. Stern Gábor családját is elhurcolták Bács​almásról. A bácsalmási gettóból Auschwitzba kerültek és nem tértek haza. Stern Gábor munkaszolgálatos volt, életben maradt. A háború után Bácsalmásra költözött Magda asszonyt vette el feleségül, majd 1950-ben mindketten Pestre költöztek. Stern Magda tehát nem volt bácsalmási születésű, ezért nem is emlé​kez​tek így rá a múzeumban, amikor másodszor kerestem őt.
  Steiner Regina – bácsalmási születésű visszaemlékezőm – azonban mindenre emlékezik. Tőle tudtam meg, ki is volt az idős asszony, aki először mesélt nekem részleteket a bácsalmási gettó életéből. Már akkor elhatároztam, hogy ennek a szomorú tragé​diának a történetét egyszer megírom.
  Bácsalmáson, gyermekkoromban erről senki nem beszélt. Ki​mentünk a zsidó temetőbe, naponta elsétáltunk a volt zsidó iskola épülete előtt, s arról is néha-néha meséltek, hogy volt egy​szer egy zsidó templom is Bácsalmáson.

Sírok a bácsalmási zsidó temetőben

A Régner-féle szálloda az 1930-as években

A mélykúti kőműves brigád elkezdte 
a bácsalmási zsinagóga bontását
  Bácsalmást az életben maradt zsidók az ötvenes években elhagy​ták, az izraelita hitélet feltételei sem maradtak meg. Dr. Adler Jenő körzeti orvosról – vér szerinti nagyapámról –, Dr. Faragó Dezső körzeti orvosról tudták, hogy zsidók, de ez sem forgott köz​szájon, Faragó Dezsőről is inkább azt lehetett tudni, hogy rend​szeresen együtt kártyázik a katolikus plébánossal.
  Zsidókérdés, afféle antiszemitizmus gyermekoromban számomra ismeretlen volt. Svábok, bunyevácok közötti gyűlölködésről sokkal inkább hallottam. Mi történt Bácsalmáson 1944-ben, amikor is valamennyi zsidó megjárta a „Golgotát”?
  Hét-tízezer embert hurcoltak el a bácsalmási – Bács-Bodrog vármegyei – gettóból…
  Ó, Örökkévaló! Meg kell írnom ezt a történetet! Mi történt bácsalmási és bácskai hittestvéreimmel? Valami olyan, ami még most is, ennyi év után is elképeszti az embert. Gettókba zsidókat gyűjtenek össze, állati körülményekhez sem hasonlítható körü​lmé​nyek között marhavagonokban elszállítják őket Auschwitzba, ott gázkamrákban kivégzik őket, majd tetemeiket elégetik. És mind​ezt emberek teszik emberekkel.
  Emlékezzünk rájuk: délvidéki hittestvéreinkre, akik elégtek Ausch​witzban!
  Nyugodjanak békében!

Irány: Auschwitz!

Gázkamra

Néhány szó a nyomozásról

„Ítélj késlekedve, meggondolva”
(Talmud)

Valóban nyomozást indítottam a téma felkutatása céljából, legelőszöris Raj Tamás – az Örökkévaló nyugosztalja haló porai​ban! –, majd azután kérelmet írtam a Magyar Zsidó Kulturális Egyesület vezetőinek. Hirdetést jelentettem meg az Új Élet című hetilapban, s olyan visszaemlékezőket kerestem, akik a bácsal​má​si gettó történetéről adatokkal, emlékekkel rendelkeznek.

  A kecskeméti piac egyik árusától megvásároltam a bácsalmási polgári fiúiskola egyik évkönyvét, aminek alapján az ott végző, ma már nyugdíjas korú bácsalmási lakosoknak írtam leveleket, hogy vajon emlékeznek-e Gruber Zoltán izraelita tanulóra, aki Ausch​witz​ban halt meg.
  A számtalan levél postázása nem hozta meg az eredményt, me​lyet reméltem.

  Auschwitban
  Hittestvéreimben mintha még most is élne bizonyos óvatosság: jobb nem megszólalni, abból inkább nem lehet baj. Az elküldött levelek nagy részére válasz sem érkezett. Mégis a fáradságos anyaggyűjtő munka végül meghozta gyümölcsét, és összeállhatott az a kép, mely most már megmutatta azt a korszakot, melyben Bácsalmásról szinte a település lakosságszámával megegyező számú zsidót hurcoltak el, hiszen Bácsalmáson gyűjtötték össze Felső-Bácska zsidóságát.

Beszállás a vagonba

A TÉNYEK: TÉNYEK

„A magyar nem szokott igazságos lenni, hanem szeret másokat sértegetni, s mivel ez neki nem fáj, azt hiszi, azoknak sem fáj, akiket sért”
(Széchenyi)

A történelem folyamán atrocitásnak, megaláztatásnak és meggyaláztatásnak volt kitéve ebben az országban is a zsidó nép.

A siratófalnál Jeruzsálemben

  Annak ellenére, hogy a Magyarországon élő zsidók népi, nemzeti, vallási hagyományaikat megőrizve integrálódni próbáltak, és igen sokat tettek a magyar kultúra, a tudományok gazdagítása, gyara​pítása és hírnevének növelése érdekében.
  Nagy szerepet játszott a múlt században a zsidóság a magyar​or​szági ipar megalapozásában és fejlődésében, a polgári társadalom létrehozásában is.

Weiss Manfréd

Weiss Berthold és Manfréd 
Első Magyar Konzerv Gyár

Fenyő Miksa, a Nyugat
Alapító főszerkesztője

Radnóti Miklós

  Mégis sokan antiszemitizmussal hálálják meg mindezt a zsidó​ságnak. Az itt élő zsidóság ezt az országot hazájának tekintette, vallotta, de jure, viszont de facto: néhány rövid korszakot kivéve soha nem tekinthette otthonának, mert mindenkor éreztették vele, hogy csak megtűrt idegen. S hogy bármit is tesz ennek ellenkezője bizonyítására, akkor is csak zsidó marad. Nem egyszer kellett vándorbotot fognia, elhagynia otthonát, menekülnie az üldöz​tetés, a pogromok elől.
  A zsidóságot a legnagyobb tragédia a II. világháború alatt érte, amikor is 600 ezer magyarországi zsidó lett az antiszemitizmus, a fasizmus áldozata.
Egy kis történelem

„…az utókor mindig igazságos.”
(Rousseau)

  A német megszállással egyidőben világossá vált, hogy a németek keresztül fogják vinni-vitetni a zsidókérdés „megoldását”. A zsidó​ellenes intézkedések áradatát a minisztertanács 1944. március 29-i ülésén indították el.
  Az emberi méltóságot és önérzetet mélyes megalázva kötelezővé tették a sárga csillag viselését.
[image: image33.jpg]



  Zsidó nem lehetett többé orvos, ügyvéd, pedagógus, újságíró, színész, vagyonukat zár alá helyezték, üzleteiket és műhelyeiket elvették és keresztény igénylőknek adták át. Nem járhattak szóra​kozóhelyekre, kisebb élelmiszer-fejadagokat kaptak. Üldözésüket szellemi terrorral súlyosbították. Antiszemita hetilap indult az ún. zsidókutató intézet kezdte meg működésért. Fékevesztett propa​gan​dát terjesztettek, amely a lakosságot azzal a tudattal igyeke​zett átitatni, hogy háborús nélkülözéseiért, szenvedéseiért a zsidó​ság a felelős. Bár az aljas manipuláció csak a népesség jelenték​telen töredékét tudta aktív cselekedetre ösztökélni, széles társa​dalmi rétegek magatartására a közönyös elfordulás volt jellemző. Másfelől sok becsületes ember, különösen a fővárosban, nem cse​kély kockázatot vállalva bátran segítséget nyújtott a sárba tipor​taknak. Bújtatta őket, s így ezrek életét mentették meg a végső pusztulástól. Hiszen hovatovább már nem csupán szenvedéseik​ről, hanem a fizikai létről volt szó. A zsidóság vezetői ellenállásra nem buzdítottak. A hírhedt Eichmann csoport – Baky László és Endre László államtitkárokkal – gettókba tömörítés és a deportá​lás megszervezésén dolgozott.

„Ne ölj!” (Mózes)

Baky László és Endre László nyilas belügyi

államtitkárok, akik Eichmannal együttműködtek a deportálásban

  Miután megoldották a vasúti szállítás gondját, május 15-én meg​indultak a deportálások Kassán át Auschwitz felé. Először a visszacsatolt területek zsidóságát vitték el. A pokoli körülmények között már útközben sokan meghaltak. Amikor az Alföld és a Du​nántúl zsidó lakosságának elszállítása megkezdődött, már mint​egy 300 000 ember volt a deportáltak száma. Június végén újabb 100 000 ember osztozott ebben a sorsban, amikor is Horthy le​állította a deportálásokat.

Auschwitz felé

Horthy Miklós
  Horthy döntését a hazai és a nemzetközi közvélemény tiltako​zása mellett – protestált a pápa, az amerikai elnök, a svéd és az angol király – a németeknek a szovjetektől elszenvedett újabb vereségei és a normandiai sikeres partraszállás motiválta. Így a fővárosban „csillagos házakban” elhelyezett mintegy 200 000 ezer ember – pillanatnyilag megmenekült.

„Csillagos ház” Budapesten

  Veesenmayer júliusban bejelentette, hogy mintegy 400 000 főt hurcolnak el. Közülük haláltáborokból hozzávetőleg 320 000-en nem tértek vissza többé. Az üldözött cigányság sorsa még kegyet​lenebb volt. Nekik nem voltak nemzeti szervezeteik, rajtuk vég​képp nem akart senki sem segíteni. Közülük mintegy 50 000-en lelték halálukat koncentrációs táborokban.

Mauthausenben

A Honfoglalástól Auschwitz-ig
  A magyar törzsek Levédiában zsidó hitre tért kazár kagánok uralma alatt éltek. Valószínű, hogy amikor elkezdték vándorlá​su​kat nyugat felé, zsidó – vagy zsidó hitű kazár-elemeket is hoztak magukkal. 973-ban Ibrahim ibn Jakub, a cordovai kalifa követe említi, hogy a magyarok földjéről sok zsidó jár Prágába keres​kedni.

Munkácsy: A magyarok honfoglalása

  1092-ben I. László törvénykönyvének 11. cikkelye megtiltja, hogy zsidók keresztény feleséget vegyenek el.

I. László
  1096-ban az első keresztes hadjáratba vonuló csapatok a Raj​ná​tól Regensburgig és Prágáig lemészárolják vagy áttérésre kény​szerítik a zsidókat.

Keresztes lovagok

  Kálmán törvénykönyve 75. cikkelye kimondja: birtokaik lehetnek a zsidóknak, de szántóföldjeiket csak pogány rabszolgákkal mű​vel​hetik. Kimondja még Nagy Károly idejéből való jogelvet: zsidót csak keresztények, keresztényt csak zsidók vallomása alapján elítélni nem lehet. II. Endre bízza először zsidókra és izmaelitákra (muszlim vallásúakra) a kincstár- és adóügyeket.

Kálmán király

Nagy Károly

II. Endre

Az 1222-es Aranybulla mindent visszavon.

  A budai váralapítás első évtizedében már kialakul az első zsidó​negyed. Béla 1251-ben kelt kiváltságlevelében a kamara szolgái​nak nyilvánítja őket.
  II. Endre idejében a budai zsinat határozata kimondja: a zsidók nyilvános helyen mellük bal részén vörös posztóból vágott kör alakú jelet viseljenek. Az első üldöző jellegű intézkedések Nagy Lajos nevéhez fűződnek. Érvényteleníti a zsidóknak adott adós​leveleket, majd ki is kergeti őket az országból.

  Nyugaton eközben intézményessé válik a zsidóüldözés. Kialakul a jövedelmező gyakorlat: vagyonuktól megfosztva elűzni őket.
  Kapisztrán János inkvizítor a XIII. század elején zsidókat éget Sziléziában. Mátyás megalapítja a zsidó prefektúrát.
  II. Ulászló gyenge uralma alatt fellobbannak az első máglyák. Mátyás halálától Buda vesztéig tartő időszakban szaporodnak a szörnyűségek, ugyanakkor egyetlen adat sincs arról, hogy Dózsa jobbágyserege zsidókat gyilkolt volna.

Dózsa György
  A török hódoltság idején a zsidóság zöme török területen lakott. A XVII. században Lengyelországból menekült zsidókból került ki a magyar zsidóság új rétege.
  Mária Terézia 1749-ben bevezeti a középkori jognyelven alapuló türelmi adót: a zsidó, amiért megtűrik a birodalomban, külön adót is fizet a kincstárnak.

Mária Terézia

  II. József finomabban fogalmaz, nála mindez – kamarai adó.

II. József

  Eötvös József 1839-ben emancipációs javaslatot terjeszt az or​szág​gyűlés elé.

Eötvös József

  1847-ben a „mózesvallású magyarok” teljes egyenjogúsága a követelés. Kossuth jászberényi nyilatkozata szerint 180 ezer főnyi seregében 20 ezer zsidó katona harcolt.

Kossuth Lajos

  Görgey tábornok meg is jegyezte: …”minden katonai erényben derekasan versenyeztek a többi bajtársakkal”.

Görgey Artúr

  Miképp lehettek – vetődik fel a kérdés – 1848 „mózesvallású magyar​jai” – utódai 1944-ben egyszerűen csak „zsidónak minő​sülő személyek”?
  De ez már a XX. század – minden zsidóüldözések – legnagyobbik tébolya.

Ó, Örökkévaló! Ki marad életben?
Kik és hogyan segítették 
a bácsalmási gettóba zárt zsidókat?

„Teljes szívből ragaszkodjál hazádhoz” (Talmud)

Talmud

Funták Kázmér mérnök, bajai lakos, mint Bácsalmásról elszár​mazott, tagja a Bácsalmás Baráti Kör Egyesületnek. 1944-ben, Bácsalmás német megszállásakor ötéves volt.

1944. március közepén Hitler magához hivatta 
Klessheimbe Horthyt. Miközben folytak a tárgyalások, 
a német hadvezetőség katonai erővel megszállta 
Magyarországot

*

  Funták Kázmér emlékezett arra, hogy a bácsalmási zsidókat először a Kossuth-Holló utca sarkán álló házban különítették el: átmeneti gyűjtőtáborban, s csak hetekkel később alakították ki a bácsalmási gettó területét a zsidó templom és iskola környéki területen. Amikor a német hatóságok és a magyar csendőrség már tudta, hogy a gyűjtőtáborokban, gettókban összezsúfolt bácsakai, bács-bodrog-vármegyei zsidókat Baja-Bácsalmás-Szabadka-Szeged-Kassa útvonalon vasúti marhavagonokban koncentrációs tá​bo​rokba szállítják. Így Bácsalmás geopolitikai okokból vált központi gyűjtőterületté. A bácsalmási gettóba még Bajáról is érkeztek deportált zsidók.
  A bácsalmási gettóba 1944. június közepére, becsült adatok szerint 5-10 000 zsidót zsúfoltak össze.

A felirat önmagáért beszél

Mondjuk el értük tízen együtt a Gyászolók Kádisát:

Régi héber kiejtéssel

Jiszgadél vojiszkadas sémé rabéd [A kézésség: Omén!] ba-
olmé di vré chiruszé véjamlich malchuszé. Béchéjéchajn
wjajméchajn uvdchajé déchol bész Jiszréél baagdlé uviz-
man kdriv véimru omén!

[A kbzbsség: Omén! J6hé sémé rabd mévérach 166lam
uldolmé olmdjd. Jiszbérach.. ]

J6hé somé rdbé movérach 166lam uldolmé olmajs.

Jiszbdréch vojistabach véjiszpdar véjiszrajmam vijiszna-
szé. Véjiszhador vojiszéle vajiszhalél somé dékudss brich
hu [A kézésség: Brich hul] 16616° min kol birchészd vési-
r6sz6 tusbdechdszd vénechemdszé dadmiron bdolmd vo-
imru omén! [A k6zdsség: Oménl]

Johé s6lémé rébé min sémajé vochajim olénu voél kol
Jiszréél voimru omén! [A kézosség: Oménl]

(Itt hdtrdlunk hdrom lépést:) Ajsze sSlajm bimrajmov

hu jéasze slajm olénu véal kol Jiszréél véimru omén! A
kéz6sség: Omeénl]

° Ros HdSdnd és Jom Kipur kézétt: uleslé mikol




(Sámuel imája – imakönyv Bp. Chábád, 1996. 414. oldal)
*

  Funták Kázmér bár akkor még csak öt éves volt, emlékezik rá, hogy barátjával, a most Németországban élő Barta Sándorral gyakran merészkedtek a zsidó gettó környékére, melyet szigorúan őriztek. A gyerekek egyszer azt vették észre, hogy egy zsidó kiszö​kött a gettóból. A csendőr, aki ismerte a szökevényt – a nevén szólította –, le akarta lőni, de a gyerekek körülvették a zsidó férfit, s megakadályozták a kegyetlenkedést. Funták Kázmér nagyapja, Dr. Funták Gyula a háború előtt szolgabíró volt Bácsalmáson. Köztiszteletben álló, megbecsült személyiség, akinek özvegy fele​sé​ge: Bauer Erzsébet rendszeresen küldetett be a gyerekekkel élel​miszert a zsidóknak. Funták Kázmér visszaemlékezése szerint mindig ugyanabban az időben, ugyanahhoz az őrhöz mentek, aki egy rövid időre beengedte őket. Funták szerint nagyapja lefizette ezt az őrt, de a csendőr nevére, s arcokra már nem emlékezett.

[image: image59.jpg]



A gettóban

  Arra viszont tisztán emlékezett, hogy piros-fehér kockás kendő​ben legalább négyszer-ötször juttatott be nagyanyjától élelmiszert a gettóba. Hogy mennyire valószínű az, amit Funták elmesélt, a szer​vezett karitatív akciók, az élelmiszer becsempészése bizonyít​ja. Bizonyítja mindezt a Kecskeméti Magyar Levéltárban megtalált két dokumentum is. Tildy Zoltán, az Országos Nemzeti Bizottság elnöke, Szakasits Árpád, Kovács Imre és Rákosi Mátyás társ​elnökök aláírásával felhívás érkezett 1946. januárjában Bácsal​más​ra a helyi Nemzeti Bizottsághoz, a következő szöveggel: „Az Országos Nemzeti Bizottság felhívja a Nemzeti Bizottságokat, hogy a legsürgősebben (1946. február 15-ig) tegyenek jelentést az aláb​biak​ról:
l. bármely, a német és nyilas uralommal szemben működési kör​zetükben annak idején fellépő társas vagy egyéni ellenállási meg​moz​dulásról: politikai, katonai, szellemi és gazdasági szabotázs​ról.

Nyilasok

2. adatokról, amelyek tanúsítják, hogy a magyar lakosság, ille​tőleg a hatóságok a németek által üldözött idegen menekültekkel (lengyel, francia, belga, holland, olasz, angolszász) hadifoglyokkal, leszálló repülőkkel, ejtőernyősökkel, valamint politikai magatartá​suk, illetve származásuk miatt üldözöttekkel szemben emberséges magatartást tanúsítottak, őket segítették, rejtették és megvédték.

Munkaszolgálatosok

Felhívjuk a Nemzeti Bizottságokat, hogy a jelentésekben pontos adatokat (név, lakcím, stb.) közöljenek, s a hivatkozott okiratokat hiteles másolatba csatolják.
Bp. 1946. január 21.”

Meghívó a Nemzeti Bizottság ülésére – 1946

  A levélen már láthatóak Témun, az akkori elnök feljegyzései: Somosi Ferenc csendőr-őrmester Jókai telep, Funták Lajos neve. Bizonnyal másoké is először jegyzettömbre került, majd megfogal​mazódott Bácsalmás község Nemzeti Bizottsága 4/1946-II/8. számú jelentése az Országos Nemzeti Bizottságnak, Budapestre. E szerint: „Folyó év január hó 27-én kelt az irányú felhívásukra, melyben – működési körzetünkben – német és nyilas uralommal szembeni ellenállási megmozdulásokról, azok rombolásairól és a lakosság részéről az üldözöttekkel szemben emberséges maga​tartást tanúsításáról szóló jelentésüket az alábbiakban adjuk meg:
  1. (a) Somossy Ferenc nyug. Csendőr-törzsőrmester bácsalmási Jókai telepi lakos, a Bácsalmáson is folytatott pángermán agitáció miatti felháborodásában a Bund-veztőkkel szemben ismételten tettlegességre ragadtatta magát. Emiatt fölöttes parancsnok​sá​gától több ízben büntetésben részesült. Hogy mint magánszemély szabadon folytathassa a nácizmus elleni ténykedését, nyugdíja​zását kérte. Csupán betegszabadságot engedélyeztek részére. Az 1944. áprilisában történt német lerohanás után Bácsalmás község megbízhatónak tartott magyar és bunyevác lakossága köré​ben 100 tagon felüli szabadcsapat megszervezését hajtotta végre.

Magyarország német megszállása
Ezeknek felfegyverzése után a lehetőségekhez képest igyekezett arról gondoskodni. Mozgalmát odáig tudta juttatni, hogy az orszá​gosan megindulni remélt ellenállás kipattanásakor csapatával ő is azonnal csatlakozhassék a felszabadulási hadjárathoz. A német kémszervezet figyelme mozgalmára irányulva, valamint az akkori helyzet azonban meggátolta felszabadításban való fegyveres rész​vé​telét. Szervezkedésének híre az itt állomásozó német csapatok és itt lakó bundisták túlságos visszaélései azonban lényegesen letompították. Mozgalmában a szervezés körül élénk és hathatós részt vettek Patocskai Antal bácsalmási Bárány u. 25. sz. alatti lakos, Peszelényi Péter bácsalmási Magyar utcai lakos.
[image: image64.jpg]



Adolf Hitler

(b) Hinterszer József bácsalmási Széchenyi utcai lakos még 1941-ben egy hitelszövetkezeti közgyűlést követő banketten a volk​bundista vezetővel szemben a náci szervezkedés és szervezetekről folytatott vitája során határozott és bátor magyaros kiállásával a bundvezetőt olyan dühre ragadtatta, hogy tettlegesen inzultálta. E bátor ténykedésével az ott jelenlévők előtt a nácizmus elleni fellépést tetszetőssé téve szellemi ellenállást fejtett ki, amelynek hatása az akkori német győzelmek idején igen jelentékeny volt.
[image: image65.jpg]Ndici JELKEPEK

h o

E.W. W. FOWLER




Náci jelképek

(C) Funták Lajos Bácsalmás Kézműves utca 43. sz. alatti lakos a náciknak Magyarországra való betörésekor a községet megszálló német csapatok garázdálkodása miatt a 3 bundvezetőt lelövéssel fenyegette meg, ha nem hatnak oda, hogy fajtájabeliek a garázdálkodást beszüntessék. Nevezett utána csatlakozott az a. pontban feltüntetett Somossy-féle mozgalomhoz.
2. Működési körzetünkben az országos átlagot meghaladó vagy különlegesen kiemelkedő német és nyilas atrocitás – ismerve a nácik garázdálkodásait – nem volt, mert ennek meggátolására a levente-egyesületből alakult nemzetőrség hathatósan ismételten fellépett.

Levente-igazolvány

3. (a.) Praefort Ferenc gyógyszerész bácsalmási Apponyi téri lakos a bácsalmási gettó felállításától kezdődőleg a gettóba zárt zsidóság élelmezési, ruhajuttatási, levélbecsempészési szervezetet állított fel. Az összes rendelkezésre álló és furfangosan elérhető módon az üldözötteket minden lehető juttatással segítette. E ténykedésében jelentékenyen részt vettek: özv. Pálfi Dénesné, Kishíd utcai lakos, Horváth Istvánné pék – aki a gettóba ismételten nagyobb mennyi​sé​gű kenyeret csempészett, melynek kitudódása után férjét inter​nálták. Sebők Erzsébet bácsalmási Bárány utcai lakos, aki élelmi​szercsomagok juttatásával és gettóba való becsempészésével segí​tették az üldözötteket.
[image: image67.jpg]ZSIDONEGYED.
KERESZTENYEKNEK'

TILOS BEMENNI.





Tábla a gettó bejáratánál

(b) Bordás Gyula volt járási rendőrfelügyelő bácsalmási Jókai telepi lakos több ízben fejtett ki a gettóba zárt zsidók mellett hathatós támogatást. Emberséges és a lehetőség határáig elment bánásmódjával mindezidáig támogatta az üldözötteket, míg hiva​tali főnöke az akkori kormánybiztos brutálisan leterrorizálta a helyszínen és az utána összeülő kitelepítési értekezleten.

A gettóban

(c.) Podmaniczki Pál kőműves-segéd bácsalmási Fürdő sor 7. sz. alatti lakos a gettóban történt építkezésekkor társaival: Rudics János bácsalmási Széchenyi utcai, Nincsevics János bácsalmási Sas utcai, Prikidánovics Veronika bácsalmási Főispán utcai lakosok ismételten és több ízben is a gettóba zárt üldözötteknek élel​miszercsomagokat csempésztek be. Majd amikor ezt az ellen​őrök észrevették és őket is internálással fenyegették meg, az élelmi​szercsempészést úgy folytatták, hogy a saját részükre oda​vitt ennivalót nem fogyasztották el, hanem a bezárt gyerekek között osztották szét.

  ”Az élet tanít meg elviselni az életet” (Talmud)

(d.) Török József bácsalmási Széchenyi utcai 16. sz. alatti lakos több ízben csomagokat és élelmiszert csempészett a gettóba. A becsempészéshez az itteni csendőrőrs több tagja: Lakó Vilmos csendőr-tiszthelyettes őrsparancsnok, Dömötör csendőr-törzsőr​mes​ter, Fodor csendőr segítségére voltak. Törököt a becsempészé​sek miatt 3 napra le is zárták.

Csendőrök

(e.) Dr. Faragó Dezső bácsalmási Széchenyi utcai lakos előadása szerint Lakó Vilmos csendőr-tiszthelyettes volt itteni őrsparancs​nok az üldözött zsidóságot, különösen nevezettek, a zsidó ingó​ságok leltározásakor a leltározandó tárgyak elrejtegetésében, de minden más vonatkozásban a legbarátságosabban támogatta. Minden rendelkezésre álló eszközökkel sajátmagát veszélyeztetve mentegette és rejtegette. Ebben segítségére voltak az akkori csendőr-őrs több tagja, különösen Koncz Dezső őrmester Ördög és Fodor csendőrök.

Betört kirakatok

(f.) Rosenberg Mihály bácsalmási Rákóczi utcai lakos, mint volt munkaszolgálatos 8 társával a munkaszázadból megszökött. A 9. menekülő munkaszolgálatos Piukovics P. József mátételkei lakos lakására menekült. Piukovics 1944. október 12-től kezdve az orosz csapatok bevonulásáig őket nemcsak rejtegette, hanem éle​lem​mel, ruhával ellátta, ezáltal Piukovics József huzamosabb ideig úgy önmagát, mint családját életveszélyes helyzetbe hozta. Bár ennek tudatában volt, az üldözötteket minden képességével megvédte.

Munkaszolgálat

(g.) Halász János kunbajai lakos, Mamuzsics József bácsalmási Temető-sori lakos, Piukovics F. Lázár mátételkei lakos pusztán szimpátiából és meggyőződésből és az akkori rezsim iránti ellenszenvből zsidó üldözöttek ingóságait, pénzét rejtegették, míg azok tulajdonosai vissza nem tértek.

Zsidó üldözöttek

(h.) Hoffmann Mátyás bácsalmási lakos 1944. október 10-től Lusztig Klára gettóba zárandó zsidó lányt a lakásán rejtegette. Ezzel sikerült megmenteni nevezettet az elhurcolástól. Több alka​lommal élelmiszercsomagokat csempészett illetve vitt be a gettóba zárt deportáltaknak. Nevezett több ízben és alkalommal, még a hatóságok előtt is nyíltan és gátlás nélkül nyilvánította ki az akkori rezsim visszaélései felett érzett ellenszenvét és undorát.

Sárga csillaggal

Bár felhívásuk csak a működési csupán a működési körzetünk​ben történtekre vonatkozik, nem mulaszthatjuk el egy nem a községünkben történt, de itteni lakos merész és hősies kiállásá​nak esetét jelenteni:

Narancsik Pál, aki 1944. március 19-én a 16-os határvadász zászlóalj kötelékében az Újvidék-Péterváradi hídőrségben teljesí​tett őrszolgálatot, mint golyószórós csatár, minden külön parancs nélkül a Pétervárad felöl betörő náci csapatokat golyószóró tűzzel árasztotta el. Hős ellenállását utolsó leheletéig kifejtette. A be​özönlő hitlerista horda elejét fegyverének tüzével lekaszabolta. A hidat mindaddig tűz alatt tartotta, míg több sebből vérezve összeesett és hősi halált halt.

Náci katonák

Jelen jelentésünk részben közvetlen tudomás alapján, részben hitelt érdemlő tanúvallomások alapján tettük meg.

Bácsalmás, 1946 évi február 11-én.

Témun

a nemzeti bizottság elnöke”
  Az élelmiszert bejuttató önzetlen bácsalmásiak, ha a deportálást nem is akadályozhatták meg, azt mégis elérték, hogy a bácsal​mási gettóba zárt zsidók közül senki nem halt éhen.
  De volt, akit lelőttek, s a betegek, idősek százával haltak meg: őket tömegsírban temették el.
  Nyugodjanak békében!

A bácsalmási gettóban mártírhalált haltak
tömegsírja a bácsalmási zsidó temetőben

A Holocaust bácsalmási 
áldozatainak névsora

„Az igazság fölemeli a nemzeteket, 
a bűn pedig szegényekké teszi a népeket” 
(Talmud)

Talmud

I. tábla
Balla Andor

Beck Jakab

Beck Jakabné

Beck Sándor

Beck Lajos

Beck Lajosné

Berger Vilmosné özv.

Berger Mór

Berger Mórné

Berger Zoltán

Berkovits B. Bertalan dr.

Berkovits B. Bertalanné

Berkovits Tamás

Blum Mihály

Blum Mihályné

Blum István

Blum Zsuzsa

Bokor Lajos

Breuer Lipót

Breuer Lipótné

Brőder Jenő

Brőder László

Dávid Artner dr.

Dávid Artnerné

Deutsch Vilmos

Deutsch Vilmosné

Deutsch Júlia

Deutsch Lili

Dévai Tibor

Dévai Tiborné

Dévai Zsuzsa

Fischer Ferencné özv.

Fischer Jákóné

Fischer Tamás

Frankfurter Árminné

Frankfurter Oszkár

Frankfurter Emil

Frankfurter Imréné

Frankfurter Katalin

Frankfurter Nátánné özv.

Frankfurter Salamonné özv.

Freundenfeld Géza

Az I. táblán 44 áldozat neve olvasható
II. tábla

Freundenfeld Gézáné

Freundenfel József

Friedmann Géza

Kohn Sándorné özv.

Kohn Janka

Kőrösi Lászlóné

Friedmann Gézáné

Friedmann Sándor

Gelb Lajos

Gelb Miklós

Glied Imréné

Gottlieb Miksa

Gottlieb Miksáné

Gottlieb István

Glies Sándorné özv.

Glies Béla

Glies László

Glies Lenke

Grünfeld Károlyné

Kalmár Károlyné özv.

Kalmár Éva

Kalmár Gábor

Klein József

Koch Katalin

Koch Simon

Kőrösi János

Kőrösi Sándorné özv.

Krahl Miksa

Krahl Miksáné

Krahl József

Krahl Irma

Krämer Imréné

Lévai Salamon dr.

Lévai Salamonné

Lévai József

Lisztig Kálmánné özv.

Lusztig János

Mészáros Miksa dr.

Mészáros Miksáné

Nussbeum Dezső

Nussbeum Dezsőné

A II. táblán 43 áldozat neve olvasható. A visszaemlékező Krahl Mátyás családtagjai és Nussbaum Dezső a polgári fiúiskola izraelita hittantanára is a zsidóüldözések áldozatai lettek.

Tanulás
III. tábla

Itt a következő héber-magyar nyelvű felirat olvasható

Az Úr Házának e szent küszöbén
Ragyogjanak az ő neveik, miként a

Mennyekben is az Úr közelében ragyognak ők

Bácsalmás zsidó népének

Színe-java

Akik a földi lét

5701-5705 (1941-1945) éveiben a gonosz téboly 
vérengző viharának áldozatai lettek

A bácsalmási zsinagóga a Soá után már nem tudott tovább működni, mert a zsidó vallásjog szerint a minjánhoz előírt 10 férfi nem maradt életben: így Tórát nem lehetett olvasni, több imát nem lehetett elmondani…Megszűntek a zsidó hitélet más fontos feltételei is. A bácsalmási zsinagóga lebontása után a bácsalmási áldozatok öt, nagyméretű márványtáblára vésett névsorát a bajai emlékhelyen állították fel.
IV. tábla
Nussbaum György

Pock Dezsőné

Rechnitzer Zolika

Rechnitzer László

Régner Józsefné

Rein Sándorné

Rein Vera

Rein Dávid

Rein Dávidné

Rejtő Mátyás

Rejtő Mátyásné

Régner Sándor

Régner Sándorné

Régner Piroska

Rein Izidor

Rein Izidorné

Rein László

Rein Márton

Rein Mártonné

Rein Sámndor

Rózsa Edéné

Schlesinger József

Schlesinger Józsefné

Schlesinger Réka

Schlesinger Mór

Schlesinger Mórné

Schlesinger Márta

Schlesinger Miklós

Ripp Adolf

Ripp Károly

Róna Vilmosné

Rosenberg Ernőné özv.

Rosenberg Arnold

Rosenberg Júlia

Rosenberg Miksáné

Rózsa Ede

Schönfeld Miklós
Schönfeld Edit

Schönstein József

Seligman Ignácné özv.

Stein Jakab

Stein Jakabné

A IV. táblán 46 áldozat neve olvasható. A Schönfeld család a gettóban Krahlékkal egy szobában várta az elhurcolást.

Tóraolvasás
V. tábla

Stein Simon
Stein Fölü

Steiner Adolf

Steiner Adolfné

Steiner Jozefa

Steiner Katalin

Stern Gáborné

Stern Hedvig

Stern Magda

Stern Sámuel

Ungár Ignác

Ungár Ignácné

Virág Jenőné özv.

Wein Albert

Zorn Ödön

Zorn Ödönné

Zorn Ágnes

[image: image82.jpg]



Koncentrációs táborban

Bácsalmás környéki és vidéki mártírok

Dénes Lajosné

Ehrenfreund Mórné özv.

Ernst Jenő

Goldberger László

Goldberger Miklós

Goldberger György

Goldmann Zoltán

Krausz Mártonné özv.

Perényi András

Pollák Imre

Róna Lajos

Róna Lajosné

Schwartz Jenőné

Schwartz József

Schwartz Józsefné

Schwartz Vera

Halottak szállítása a táborban

  A 168 áldozat nevét a Bácsalmásra visszatérő bácsalmási zsidók örökítették meg először és vésették márványtáblákra, s az emlék​művet a bácsalmási zsidótemplomban helyezték el. Auschwitzból urnában Bácsalmásra eljuttatott porhüvelyben jelképes sírhelyet kialakítva kegyeleti temetőt is létrehoztak. A bácsalmási zsidó​templomot a háború után a hazatérő zsidók rendbehozták, ám a zsinagóga végül eladásra került. Németh Mihály volt bácsalmási gim​náziumi iskolaigazgató visszaemlékezése szerint szekerek százai hordták el a templom tégláit Mélykútra, ahol a zsinagóga köveiből katolikus templom épült. A márványtáblákra vésett már​tírok névsorát, az öt márványtáblát a bajai emlékhelyre szállí​tották.
  A bácsalmási izraelita hitközség irattára a háború alatt megsem​mi​sült.

A mélykúti kőműves brigád elkezdte 
a bácsalmási zsinagóga bontását

Akik levélben emlékeznek
„Indulat és szenvedély által vezetett ember akarata lehet erős, lehet rohanó hatalmú, de nem tiszta és nem szabad” (Kölcsey)

Dr. Mészáros Miklós bácsalmási ügyvéd levelében azt írta: „A kívánt ügyet nem ismerem, akkor évekig nem voltam idehaza és amit sokadik kézből hallottam, az távolról sem hiteles. Olyan sze​mélyeket, akik a saját bőrükön csinálták végig, és itt laknának, nem ismerek. Gruber Zoltánt nem ismerem, bár a család katy​má​ri vagy madarasi, jelenleg mindkét helyen ismeretlen. Ki​pusz​tultak vagy külföldön élnek.”
  Igen szűkszavú levél is, azért is, mert Mészáros ügyvéd nagyon is sokat tudott a bácsalmási Holocaust részleteiről, bár ő maga a gettó fennállásának idején valóban nem tartózkodott Bácsalmá​son, mert munkaszolgálatos volt. Levele kézhezvételekor arra gondoltam: nem akar emlékezni. Levele végén azt írja: „ha itthon jár, örömmel venném, ha felkeresne.”

Munkaszolgálatosok

  Dr. Mészáros ügyvéd levele megírása után néhány nap múlva meghalt. Amikor felkerestem, már nem beszélhettem vele. Mind​azt, amit tudott, elvitte magával.
  Várhegyi István Bácsalmásról a következőket írta: örömömre szolgál, hogy 47 év távlatából meglepett egy iskolai összesítővel, amely nekem már régen nincs meg, mert néhány dolgon mi is keresztülmentünk és ugyanúgy elvesztettük otthonunkat, mint sok ezren. Apám id. Várhegyi István a kistarcsai internáló tábor​ban töltött majdnem 4 esztendőt. 1949-ben vitték el, és monda​nom sem kell, hogy miért. Gruber Zoltán velem járt polgári iskolá​ba és együtt is fejeztük be. Már a 43-as év is eléggé feszült volt, ahogy én visszaemlékezem: érezhető volt a háború feszültsége, és ez valamennyiünkre nem jó hatással volt. Gruber Zoli jó eszű gyerek volt és néhány tantárgyból kiemelkedően jó volt, és mint az összesítőből is látni a hittan kötelező tantárgy volt, s abból is jó jegyet kapott, mondhatnám, mint sok római katolikus. Arra em​lék​szem, hogy volt Bácsalmáson egy zsidó gettó, de hogy abba kik kerültek, személy szerint nem emlékszem, mert akkor mi csak 15-16 évesek voltunk és fiatalok, hogy át tudjuk tekinteni ennek a súlyát, csak azt tudom emlékezetem szerint, hogy az a környék őrizet alatt állt, és odamenni nem lehetett. A madarasiak nem tudnak Zoliról, kivándorolt-e vagy meghalt: arról sem tudnak. Az, hogy meghalt, nekem személy szerint nehezen elképzelhető, mert kemény, szívós gyerek volt és edzett, mivel abban az iskolában kemény testnevelési órák voltak. Nem volt titok, hogy testi fenyíté​sekben is volt részünk, de ebben benne voltak a legjobb tanulók is. Kivétel nem volt. Talán megemlíteném Pál Tibort, aki az iskola igazgatója volt az egyedüli ember, aki senkit sem vet meg, nem éreztette soha senkivel, hogy ki milyen vallású vagy nemzetiségű, mindenkihez egyformán igazságos, és jellemző, hogy ő úgy volt képes tanítani, olyan magas fokon, hogy az ő tantárgyából senki sem bukott. „Ének, fizika, vegytan”. Ő is a háború áldozata lett, s azóta többen is meghaltak, de én szeretném hinni, hogy Gruber Zoli nem halt meg. Talán a Nemzetközi Vöröskeresztnél lenne, ki utána nézne. Én Izraelre gondolok, de ez csak sejtés. Sajnálom, hogy többet nem tudok mondani, és még annyit, hogy a 40-es évek nagyon sokunknak okoztak csalódást és szomorúságot.
  Várhegyi István őszinte sorai is megerősítették bennem, hogy Bácsalmás lakossága valóban nem sokat tud az egykori gettóról. Arról sem, kik, miért kerültek oda. Gruber Zoli, a kemény, szívós, jó eszű fiúcska is bekerült a gettóba leánytestvérével, Verával, s bizony sok ezren mások, s ők is Auschwitzban szálltak ki a marha​vagonból, Mengele elé járultak…
  Zoli úgy égett el a krematórium lángjaiban, mint egy papírfecni.

Krematórium

  Ó, Örökkévaló! Kinek vétett ez a fiúcska – kérdezem itthon ma​gamtól, miközben újra és újra átgondolom ezt az egészet, leülök és írom a szociográfiát. Egy fiúcska, aki naponta bebiciklizik Madarasról, komolyan veszi a tanulást, akar valami lenni, aztán egyszer csak elhurcolják, megölik, elégetik. Épp ésszel fel sem fogom az egészet, keresem tovább életének egy-egy mozzanatát, mintha azt hinném: föllelhetek valamiféle magyarázatot. A vissza​em​lékezések elmerülve néha úgy éreztem magam, mint egy könnyű​búvár, aki lemerül a mélybe. Jómagam a légszomjtól ful​do​kolva kerülök vissza a felszínre, s félreteszem a munkát, mert irtózom attól, amit megtudok.

Szálasi Ferenc

„Bizalmatlanságot gyanú követ.”

(Lessing)

Gruber Zoli után nyomozva Schneider István Bácsalmásról azt írta nekem: keressem fel Blum Antal, Koletár István, Várhegyi István bácsalmási és Tari János madarasi lakosokat. Közülük Várhegyi István és Koletár István válaszolt. „Levelét tisztelettel olvastam. Gruber Zoltán osztálytársam volt. Madarasról járt Bácsalmásra kerékpárral vagy vonattal. A vidékiek: Tataházáról, Csikériáról és máshonnan így közlekedtek. Az osztályban minden​ki tisztelte, jó tanuló volt, bár az osztálynapló nem ezt tükrözi”
  Valóban nem. Zsidó nem kaphatott akkor jobb jegyeket. De térjünk vissza Koletár bátran őszinte levelére: „A testnevelő tanár nyilas volt. Sugár Zoltán mindig ráütött tornaórán. Egy alkalom​mal, ahogy a gerendán átment: Sugár belerúgott, Gruber a lábába harapott. Többet nem nyúlt hozzá.”
  Ha valakivel úgy bánnak, mint a kutyával, nem is lehet azon meglepődni, hogy a kutya harap. Mi minden rakódott le Zoli lelkében mindaddig, ami egyszer csak féktelen keserűségében megharapta a nyilas tornatanárt! Auschwitzban már nem tudott senkit sem megharapni, a gáz, a Ciklon-B gyorsan végzett vele.

  ”Nemcsak tisztelték az osztálytársak, szerették is Grubert. A deportálás április-májusban volt, a családot behozták Bácsal​másra a gettóba. Bácsalmáson gyűjtötték Bács-Bodrog vármegye zsidóit: Újvidék, Szabadka, Zombor stb., kb. 7-8 ezer embert zsú​fol​tak össze. Mint kőműves tanuló bent dolgoztam a gettóban, volt, hogy napokig kerestem, de nem találkoztam vele. Apám, mint kőműves mester vállalt munkát, a fővállalkozó Pintér Mihály volt.”

A fakerítés helyére magas kőfalat építettek

„A bentlévőknek sokszor vittünk élelmet, volt, hogy nem engedték, elvették. Kezdetben a magyar csendőrség, később a német SS tartotta a felügyeletet. Ütötték-verték őket. A végén már kevesen voltak, az újvidéki csendőralakulat vette át a felügyeletet.”

Csendőrök

  Valóban csökkent a bácsalmási gettó létszáma, hiszen a férfiak egy részét munkaszolgálatra vonultatták be, s a zsúfoltság miatt volt olyan, akit másik gettóba szállítottak át. De erről majd később.
  Koletár István említi, hogy kereste Gruber Zolit a gettóban, de nem találta. Ez azért is valószínű, mert padlásokon, pajtákban százával zsúfolták össze a zsidókat.
  1944. június elejére már 10 000 közül mozgott a fogva tartott bácskai zsidók száma. A fiúiskola épülete, ahol Gruber Zoliék tanultak, az SS főhadiszállása lett.

SS-katona

A Schutzstaffel (magyarul Védőosztag, röviden SS), 
a Nemzetiszocialista Német Munkáspárt katonai 
és védelmi szervezete volt Németországban.

Az utolsó „békeév” a bácsalmási
Polgári fiúiskolában
„Ahhoz, hogy két nép bízzék egymásban, és becsülje 
egymást, mindkettőjüknek egyformán hozzá kell járulniok. 
De hát hogy legyen ez lehetséges, amikor az egyiknél csaknem hittétel és szinte dicséretreméltó cselekedet​-
számba megy, hogy a másikat üldözze.”

(Lessing)

1944. tavaszán a polgári fiúiskola lépcsőit már SS csizmák taposták, a horogkeresztes zászlók félelmet keltő látványa fogadja
A gettóból munkára ide vezényelt zsidókat. Lehet, hogy Gruber Zolit is kivezényelték egyszer-egyszer, talán éppen az iskola torna​termében kialakított SS-ebédlőbe, ahol Zolit annyiszor megverték. Visszaemlékezők látták Zolit dolgozni az SS-főhadiszálláson.

Kanadai katonák horogkeresztes zászlót zsákmányoltak

  Miközben súrolta a padlót, vajon eszébe jutott-e az egykori alma mater, az iskola, ahol okos fiú volt, ahol szeretett tanulni. Bizto​san eszébe jutott:

– Pál Tibor igazgató úr, tanulmányi felügyelő, a földrajz, a természetrajz, a vegytan és a kézimunka tanára
– osztályfőnöke: Rakonczay Mihályné Krug Irma rendes tanár, a magyar és a történelem oktatója

– dr. Rácz Alajosné Kiszti Anna rendes tanár, magyar és történelem oktatója
– Sugár Zoltán rendes tanár, földrajz, természetrajz és vegytan szakos
– Váry Béla rendes tanár, a mennyiségtan, a természettan, a kézimunka oktatója
– Schindler László helyettesítő tanár, a testnevelés oktatója
De a hitoktatók szellemisége is ott élt a falak között:

– Bíró László, római katolikus önálló hitoktató

– Illéssy Károlyné, református óraadó hitoktató, református lelkész

– Nussbaum Dezső, izraelita óraadó hitoktató, izraelitatanító, zsidóiskolai tanár, aki ekkor már, akár Gruber Zoli: a gettó lakó​ja, feleségével együtt. Nussbaum Dezső munkaszolgálatban halt meg. A fiúiskola altisztje: Majoros János volt, az intézet nyugdíjas tanára, Ormai Balázs igazgató volt. Az iskola énekkara kétszóla​mú énekeket és kánonokat tanult. Mekkora élmény volt a tanu​lók​nak, amikor az iskola mikrofonja előtt énekeltek és tanu​ló​tár​saik az osztályokban a rádión keresztül hallhatták hangjukat. Több évi gyűjtés és barkácsolás után az iskola rádiója 20 Wattos erősítőből, 6 db hangszóróból, mikrofonból és hanglemez leját​szóból állt. A készülék a testgyakorlás óráira adott zenét. És az önképzőkör műsorát közvetítette az alsóbb osztályos tanulóknak. Az anyák napi ünnepélyeken a szülőknek is bemutatták a rádió​készüléket. A műsor néhány számát mikrofon előtt adták elő a tanulók. Mindennek most vége: SS-utasításoktól, parancsszavak​tól hangos az épület. Az iskola udvarán a gettóból kivezényelt zsidó férfiak tisztítják a zászlóalj fegyvereit.
  Zoliék a negyedikben 34 földrajzi, 11 természetrajzi, 10 termé​szet​​tani, 23 vegytani és 1 testnevelési filmet néztek meg. Egyik helyi​ségben selyemhernyót tenyésztettek. A szántóföldi és a konyha​kerti gazdálkodás ütemterv szerint történt. 1942-ben 1700 pengő volt a bevétel. Milyen szívet melengető volt részt venni az iskola jótékonysági akcióiban: pénzt, élelmiszert adni a nyomorék gyerekeknek, hős honvédeknek, szeretetadományt a hadbavonult szülők gyermekeinek karácsonyra.
  A szegény tanulók tankönyveket, a hadbavonult szülők gyer​mekei ezenkívül pénzsegélyt is kaptak. Nem l ehet elfelejteni a kirándulásokat sem. Most, ahogy Zoli súrolja a tornaterem padló​ját, eszébe jutnak az iskola ifjúsági egyesületei is: a II. Rákóczi Ferenc Önképzőkör, az Ifjúsági Segélyező Egyesület, az Ifjúsági Vöröskereszt Csoport, a Diákkaptár, melynek keretében össze​gyűjtötték a hasznosítható hulladék anyagtól kezdve a gyógy​növé​nyekig és a vadgesztenyéig. Az Ifjúsági sportkörben: játék, torna, atlétika, úszás, télisport szakosztályok működtek. A tornatermet 205 m2 hajópadló borítja, ez az, amit oly nehéz felsúrolni. Az iskola udvarát, mely 1500 m2, most SS fegyverek, harci járművek szállták meg, nem lehet ott már játszani, futkározni. Télen jég​pályát alakítottak ki az udvaron. Zoli osztályából hárman gimná​ziumba mentek, ketten líceumba, hatan kereskedelmi középisko​lába, kilencen mezőgazdasági középiskolába, öten ipari alkalma​zást kaptak, 4 osztálytársa kereskedőtanonc lett, 4 iparos, 12 otthon földműveléssel foglalkozik, 2 fő otthon egyébbel foglalkozik és három tanuló még nem döntötte el, mit fog csinálni.
  Zoli beköltözött a gettóba, sárgacsillagot visel, s a padlósúro​lás​ban már egészen ügyes.

Sárga csillaggal

Neumann Lajos visszaemlékezései

„A magyar szó még nem magyar érzés, az ember, 
mert magyar, még nem erényes ember, és a hazafiság 
köntösében járó korántsem hazafi. S hány ily kűlmázos
dolgozik a haza meggyilkolásán…”

(Széchenyi)
Neumann Lajos nyugalmazott gépkocsivezető Pásztón él felesé​gével és két gyermekével. Csátalján született, családjával együtt a bácsalmási gettóba került, bár Bácska-Topolyán is működött egy nagy zsidó internálótábor. A bácsalmási gettóba: Csávoly, Felső​szentiván, Tatháza, Mélykút, Vaskút, Gara, Bátmonostor, Nagy​baracska, Csátalja, Dávod, Hercegszántó, Jánoshalma, Madaras, Katymár, Bácsbokod, Bácsborsód, Tompa, Kelebia, Csantavér, Sükösd, Érsekcsanád, Bajmok, Őrszállás (Stanisic), Regőce (Rigica), és Baja zsidóit szállították. Sokan érkeztek Szabadkáról is. A zsidók csendőrök kíséretében személyvonaton érkeztek, batyuk​kal, csomagokkal. Neumann Lajos 1944. június 4-ig volt a gettó lakója. Az 1895-1925 között született zsidó férfiakat ugyanis munkaszolgálatra hívták be, s ez a parancs a gettóba zárt férfiak​ra is vonatkozott. A munkaszolgálatra bevonultak, bár akkor még nem tudták, nagyobb esélyt kaptak az életben maradásra.

Munkaszolgálatban

  Neumann úgy emlékezik vissza, hogy a gettó főbejárata a Krahl-ház mellett volt, tehát az ma is megtekinthető. Neumannék a 4000 lakosú, akkor 800-900 házból álló Csátaljáról érkeztek, fejenként 50 kg-os batyut hozhattak magukkal. A sváb faluból Hábermann doktor, a falusi orvos egyedül érkezett a bácsalmási gettóba. Neumann Lajos apja, Neumann Emil vegyeskereskedő volt. A faluból érkezett még Komlós Imre könyvelő, felesége és anyja. A zsidók elhurcolását leltár előzte meg, így Neumannék üzletét is leltározták és lepecsételték.

Zsidó család

  A csátaljai Socher Gáspárnak adták át a család aranykincseit. Sochert a háború után kitelepítették, de az első adandó alkalom​mal, mikor hazatérhetett, visszahozta a Neumann család ara​nyait. Neumann Lajos bátyja ekkor már munkaszolgálatos volt, így nem került a bácsalmási gettóba. Nővére, Neumann Rózsa pedig már Vaskúton élt: Schwartz Lipót felesége volt. A csátaljaiak a volksbundista Pentz Mátyás kíséretében parasztkocsin Nagy​baracskára érkeztek, a zsidó templomban már ott virrasztottak a helybéliek, s a bátmonostoriak. Másnap vonattal, csendőrkíséret​tel utaztak Bajára, de még nem marhavagonokban. Baján már 40-50 fős csapat gyűlt össze. Hábermann doktor kabátját brutális módon tépte le az egyik csendőrhadnagy. Szász és Mohácsi nevű csendőrök viszont igen humánusan viselkedtek. Ingus Jenő a nagybaracskai hitközség elnöke is a csoportban volt. Ripp Ármin is, a kivételezett zsidó, aki bár nem lehetett zsidó, de a németek bevonulásáig rá nem vonatkoztak a zsidótörvények. A kikeresztel​kedettek fehér karszalagot, a kivételezettek: piros-fehér-zöld kar​szalagot, a többi zsidó sárga karszalagot viselt. Munkaszol​gá​lat során a kivételezettek akár szakaszparancsnokok is lehettek, jobb körülmények között szerencsésebben élhették túl a megpró​bálta​tásokat. A gettóban már csak sárga csillagot viseltek.

Fehér karszalagos munkaszolgálatosok

  Bajáról a csoport Bácsalmásra érkezett vasúton, de még most sem marhavagonban. 1944. március 17-én délelőtt 11-kor érkez​tek a bácsalmási nagyállomásra. Bajai, bokodi, hercegszántói csoportok is csatlakoztak hozzájuk, így már 200-300 ember vonult végig a falun, csendőrök kíséretében a gettó felé. Mindenki azt hitte, munkára viszik őket. A 80 év körüli Schlesinger házas​pár már a batyu sem tudta vinni. Fiatal, erős zsidó deportáltak segítették őket végig Bácsalmás utcáin. A jánoshalmi Kurzné kisfiát, kislányát vezette, hátán hatalmas batyu, s kétségbe​eset​ten zokogott. Neumann édesanyja vigasztalta. Kurzné férje oda​veszett a háborúban, az asszony itt maradt a két gyermekkel, s most ki tudja, hová is menetelnek. Az asszony mindvégig az öngyilkosság gondolatával foglalkozott, de sorstársai ebben meg​akadályozták. Szerencsére az asszony gyermekeivel Ausztriába került mezőgazdasági munkára, így mindhárman életben marad​tak.

Mi lesz velünk?

  Bajáról, a zárt osztályról is kivezényelték a zsidókat és a bács​almási gettóba deportálták őket. Hábermann felesége is erre a sorsra jutott. De hát menni kell, volt a parancs, utaztak, az úticél pedig nem más, mint Waldsee, azaz mint később kiderült: Auschwitz.
  A gettóba érkezés után a Zsidó Tanács tagjai szortírozták őket. A csapat a Krahl-ház magtárába került. Neumann Lajos nővérével, és annak férjével már Baján találkozott. Így a család együtt maradhatott Bácsalmáson, a gettóban. Az első napokban főztek is az udvaron, szabad tűzön. Csutkát találtak az udvaron, bab, krumpli az elején még előkerült a batyukból. Aztán bizony a kóser étrendről is le kellett mondani,és lassan mindenről. Neumann nővére bekerült a polgári fiúiskolában kialakított SS főhadiszál​lásra konyhalánynak, s onnan hozott néha valami harapnivalót a melltartójában vagy a bugyijában elrejtve. Neumann Rózsa egyébként ekkor már terhes volt, de a család még nem tudta. Férje, Schwartz már otthon, Vaskúton, munkaszolgálatból haza​térve tudta meg, találta kis, egy-egy képeslap rövid értesítéséből, hogy felesége az ausztriai munkatáborban fiút szült.

Zsidók szállítása

  Neumann Rózsi az iskola tornatermében kialakított ebédlőben dolgozott, az iskola épülete mögött kialakított tábori konyhán hadtáposok dolgoztak, oda zsidót nem is engedtek. A Zsidó Ta​nács jelezte, hogy hová kell ember, s aki akart dolgozni: mehetett. A Krahl-házban például a Zsidó Tanács tagjaként működött a mélykúti Schwartz Jenő, egykori malomtulajdonos. Csak a mag​tárban legalább százan aludtak. Becslések szerint a Krahl-ház padlásai, pajtái és fedett, lakható épületei több mint 500 zsidónak adtak kényszerlakhelyet.
  A zsidókat 1944. június 26-án vasárnap déli egy órakor mene​teltették végig Bácsalmás főutcáin a nagyállomás felé. Marhava​gonokban, vagononként több mint száz embert összezsúfolva indult el a szerelvény Szabadka-Szeged útvonalon.

  Szegeden is kapcsoltak vagonokat a szerelvényhez, a bácska-topolyai internáló táborból szállított zsidókat is Szolnok, Miskolc, Felsőzsolca útvonalon szállították tovább. Neumann Lajos édes​anyja a vagonból hallotta, hogy 30 vagont le kell kapcsolni. Így a Neumann család sem került Auschwiczba, a lekapcsolt 30 vagont visszavitték Miskolcra, majd Pest, Győr, Bécs útvonalon a Strasshofi Durchgangslagerbe kerültek.

Láger
  Amikor kiszálltak a vagonokból, Neumann édesanyja legnagyobb örömére férjét pillantotta meg, akit még a bácsalmási gettóból szállítottak el a bácska-topolyai internálótáborba. Innen a zsidó​kat Dobelbersbe, Gróf Szapáry magyar földbirtokos birtokára vitték és mezőgazdasági munkát kellett végezniük. A gróf korrekt bánásmódban részesítette őket, akár csak az ukrán hadifoglyokat is. Neumann Lajos édesapja kertész lett a grófi parkban, lakást is kaptak a kastélyban. A család 1945. áprilisáig volt ott, nővére ott szülte kisfiát 1945 januárjában. Neumann jól beszélt németül, így a helybéliek sem voltak annyira bizalmatlanok a családdal, mint a nyelvet nem beszélő zsidókkal. A szüléshez még szülésznő is érke​zett. Theresienstadtból vonattal érkeztek vissza Magyarországra.
  A bácsalmási gettóból az 1895-1925 között született férfiak munkaszolgálatra vonultak be, így Neumann Lajos is. Még Bács​almáson szakadt el a családjától. Sógora, Schwartz Lipót sorkato​na volt a 2. magyar hadseregben. 1943 őszén tért haza majd újra munkaszolgálatos lett. Ő is életben maradt. Neumann Lajos egy szerencse folytán megúszhatta volna a gettót, mert a csátaljai aljegyző a polgári személyi lapjára tévedésből vagy véletlenül azt írta: római katolikus. A gépkocsivezetői igazolvány pedig nem regisztrálta a vallást. Neumann mégsem vállalta a szökést. A gettó​ból is kijárt dolgozni. A bácsalmási gettóból a munkaszol​gálatra bevonult zsidók Hódmezővásárhelyre utaztak. Még akkor is megszökhetett volna. Nem tette. Mégis életben maradt. Őrzi édesanyja imakönyvét, melynek címe: Noémi. Imádságok zsidó leányok számára. Írta: Dr. Kiss Arnold budai főrabbi. Bp. 1905.
  Amikor a bácsalmási gettóban eljött a péntek este, a Krahl-házban ebből mindig felcsendült a péntek esti ima:

  ”Én kegyelmes Istenem! Atyám Istene! Legyen tetszetős teelőtted a mi szombati nyugovásunk, szentelj meg bennünket a te paran​cso​lataiddal, hadd legyen a te szent tanod a mi üdvösséges osztály​részünk.”
  Krahl bácsi, a Krahl ház tulajdonosa szombat reggel mindig szertartásosan végezte el a szombat reggeli imát. Az idős ember szavai még most is emlékezetemben élnek:

  ”Hála néked jóságos Istenem! Aki pihenőt és üdülést adtál testemnek, és a te kegyelmedben ezt a mi szentséges szombat-napot virrasztottad énreám.”
„Nehéz dolog hitványabbnak uralma alatt állni”
(Démokritosz)

[image: image103.jpg]



Várakozás a batyuk közelében
Krahl Mátyás visszaemlékezései

„Törvény nem véd meg itt, ha nem véded magad”.

(Byron)

Krahl Mátyás bácsalmási születésű budapesti lakos édesapja gazdálkodó volt, 10 hold szőlőn és 40 hold szántón gazdálkodott. Mátyás 1910-ben született, József bátyja 1907-ben, Imre bátyja 1905-ben, húga 1913-ban. Édesapja 75 éves volt, amikor a gettó számára házukat igénybe vették. Egy szobát tarthattak meg maguknak.
  Bácsalmáson Hönig borkereskedő és dr. Hönig Ede gabona​kereskedő játszottak fontos szerepet a helyi Volksbundban. Truka volt a szolgabíró. Krahl Mátyás visszaemlékezése szerint normá​lisan gondolkodó embernek ismerték. A volksbundisták gyakran verték be az ablakokat. A tiszti főorvos: Dr. Demjánovics volt.
  Krahl Mátyás munkaszolgálatos volt, családja pénzét Szente Simon őrizte meg, amikor Krahl Mátyás hazatért, vásárolt egy vagon sót, azt eladta, szerzett egy lovat Pesten és elkezdett gaz​dál​kodni. Végül adóügyek miatt jobbnak látta, ha mindent otthagy és Pestre költözik.

Mi emberek a legfontosabb dolgokban 
az állatok tanítványai vagyunk…

(Démokritosz)
Steiner Regina visszaemlékezései
„Sors kénytelenségéből békében tűri el az ember azt, 
mi emberektől jőve tűrhetetlennek látszik.”

(Wesselényi)

Régnerné Steiner Regina budapesti lakostól, a híres bácsalmási Steiner pék lányától tudtam meg, hogy Gruber Zoli meghalt Auschwitzban. Zoli nővére, Vera koncentrációs táborból hazatért, a bácsalmási tüdőgondozóban kezelték, tüdőbetegségben halt meg.
Visszatért még Bácsalmásra

Rechnitzer József
Gelb Ella

Krahl Mátyás

Stein Pepi és bátyja

Stern Gábor kereskedő

Frankfurter József kereskedő

Róna Béla
(nehéz ételek elfogyasztása miatt, hazatérése után halt meg)

Kalmár lányok 2 fő

Róna család 4 fő

Steiner Regina és a bátyja

Régner József és 2 fia

Ripp Mihály és Vilmos nagykereskedők

Rosenberg Mihály földbirtokos
Stein Ferenc, Ernő, Lipót

  A zsidóüldözések előtt a bácsalmásiak békességben éltek egy​mással. Steiner Regina a zárdába járt. A Steiner családból heted​magával vitték Auschwitzba, ahonnan egyedül tért vissza Bácsal​más​ra. A Steiner pékség is a gettó területén belül volt, így ők leltározás után maradhattak a házuk egyik szobájában. De a Rákóczi úti Parczen családot kitelepítették házukból, mert kellett a hely. A Bácsalmásra visszatért férfiak valamennyien munkaszol​gálatból tértek haza. Auschwitzból csak ő egyedül.
  – Nem merem kimondani, hogy nincs Isten, de azt sem, hogy van!

  Stein Jakabot munkára vezényelték, Neumann látta, amikor az iskola udvarán agyba-főbe verték. Stein Jakab ezt követően halt meg a gettóban. Ott temették el a bácsalmási zsidó temetőben. Övé volt a Stein-féle malom, a későbbi gépállomás.
  Bizony a Korona utcában, Tábori Róbert utcában gyakran felcsendült a svábpolka, a volksbundisták ropták a táncot. Sok zsidó lakott ebben az utcában. Berger szabó, Balla mérnök…
  A zsidó vagyont széthordták, s ez igen jelentős érték volt. Haza​térve Bácsalmásra, az a néhány életben maradt zsidó férfi és nő elkezdték összeszedni a zsidó javakat, amit még megtaláltak. Sajnos alig valamit. A bácsalmási hitközség megszűnt. 1950-ben lebontották a bácsalmási zsidó templomot is. A bácsalmási zsidó​ság elhagyta szülőföldjét.
  Szegényebb lett a város.

Volt egyszer egy zsinagóga Bácsalmáson

A háború mérlege
A második világháború minden eddigit felülmúló pusztítást oko​zott emberéletben és anyagiakban egyaránt. Az első világháború négy éves időtartamával szemben a második: hat éven át tartott. Az első világháborúval szemben nemcsak a frontvonalakban szed​te a halál áldozatait – 1939-1945-ben a hátterületek is hadszín​tér​ré változtak a modern hadviselés pusztító eszközei folytán. A hatalmas anyagi áldozatok kihatottak a néptömegek életfeltéte​leire még ott is, ahol a háború rendkívüli állapotai nem hozták ma​gukkal a tömegnyomort. Nem volt olyan ország, ahol ne süllyedt volna a lakosság életszínvonala, s ahol ugyanakkor ne növekedett volna a munka intenzitása. Mindenütt nőtt az állam​adósság, sokszorozódott a monopóliumok profitja, gyorsult a tőke koncentrációja. Megváltoztak a nemzetközi hatalmi viszonyok.
  De megváltozott-e az ember?

Auschwitzban

„A múltat még Isten sem tudja megváltoztatni.”
(Agathón)

A megszálló katonaság és csendőrség – néhány elszórt partizánakció miatt – „tisztogató” hadjáratot indított a Délvidéken 1942 januárjában. Újvidéken 3300 embert – elsősorban szerbeket és zsidókat – gyilkoltak le. A vezetők ekkor Németországba szöktek a felelősségrevonás elől. Szombathelyi Ferenc, Fekete-Halmy Czeydner, Grassay József, Gaál Lajos, Zöldy Márton és társaik a jugoszláv népbíróság előtt feleltek tetteikért Újvidéken, 1946-ban.
A Holocaust előtt…

(Öten a múltból)

A XX. SZÁZAD KÖRKÉRDÉSÉRE ADOTT VÁLASZOK
Beregi Ármin
Mérnök, a Magyarországi Cionista Szervezet elnöke

…Hogy van-e zsidókérdés? Kérdésben a felelet. Azért kérdik, mert van. Van zsidókérdés az egész világon, van Magyarországon is. Azóta, amióta az Árpád-házi királyok különleges törvényt szente​sí​tettek az zsidók ellen. Európa népe még nem érett meg az ún. keresztény világfelfogásra sem. A zsidóságot lényegében idegen​nek, jobb esetben benevolens idegennek tekintik és oly tárgynak, amellyel rendelkezhetik mindenki.
  Deák Ferenc azt mondta, hogy a zsidóság olyan, mint a só, kell belőle mindenbe, de sok belőle árt az életnek. Lehet, hogy túl nagy​számú zsidóhatás valamely népnek kultúráját erősebben befolyásolja, mint az a nép: faji érdekében kívánható és talán faj​fenntartás ösztöne váltja ki a reakciót, ami – „zsidókérdés” formá​jában ütközik ki.

Dr. Concha Győző
Egyetemi tanár

Van-e Magyarországon zsidókérdés? Amióta az eszemet tudom, van.

  A zsidóság tragikus sorsának kulcsa, XIX. századi polgári és politikai emancipációja után is, az egész világon vallási és nemzeti tekintetben határozottan labilis helyzetében rejlik. Mert bár​mennyi​re is olvadjon is össze a nemzettel, melynek körében él, ne​ve​ze​tesen bármennyire is vegyen részt annak a nemzetnek gaz​dasági, szellemi, politikai munkájában, mellyel együtt létezik, és együttműködik s az együttműködés szerezte javak mennyisé​gén osztozik, vallásában maradtak elemek, melyek hajdani nem​zeti létének, évezredeken át fennmaradt etnikai különbségé​nek megőrzésére való törekvést látszanak mutatni…

Ignotus

A zsidókérdésnek mindenütt megvan a nyitja, nálunk meg éppen kézzelfogható. Nálunk a zsidó ugyanakkor vonult be a közéletbe, mikor az új foglalkozások és az új termelési ágak, s mikor mind az új szabadságok s változások kezdettek a nemesi kapukon döröm​bölni, melyeket az új keretek kívánnak meg. Ez az összeesés persze nem véletlenség – a zsidó emancipációt ugyanaz tette szükségessé, ami az iparnak, kereskedelemnek, pénzgazdaság​nak, technikai felszerelkedésnek s művelődésnek megkezdését s egyben számbavételét.

Dr. Patai József

a Múlt és Jövő zsidó irodalmi és művészeti folyóirat szerkesztője
A zsidókérdés oly régi és örök, mint maga a zsidóság.
  Ha a zsidóság úgy tudna beolvadni a népek közé, mint például a magyarságba a kunok és a besenyők, nem volna többé zsidó​kérdés a világon, se külső, se belső. De a zsidóság mindenütt és minden korban védekezett a megsemmisülés ellen, a gazdanépek pedig éppen az elnyomással segítették elő ezt a védekezést. És ezen a tényen keveset változtatott az emancipáció, amely tulaj​don​képpen sehol sincs teljesen végrehajtva, ellenben mindenütt ellenállást és reakciót idézett elő. Még csak nemrég, e század elején mondotta Herzl, hogy a zsidóság „nemzet, amelyet a közös ellenség tart össze”.

Herzl Tivadar

A Zsidó Állam megálmodója

Szálasi Hitlerrel

„Mondd meg, kivel társalogsz, s én megmondom, ki vagy.”
(Talmud)
A kollektív felelősség kérdéséről
„…Nyilvánvalóan elkövetett hibáinkat ne iparkodjunk önmagunk előtt mentegetni, szépítgetni vagy kisebbíteni, ahogyan tenni szoktuk, hanem ismerjük be őket, és állítsuk teljes nagyságukban világosan szemünk elé, hadd tehessük föl szilárdan magunkban, hogy jövőre elkerüljük.”
(Schopenhauer)

Gruber Zolit elhurcolták, Nussbaum tanár urat is, és még ezreket, százezreket! Embereket, akik soha nem tértek vissza, gyermekeket, akiket édesanyjuk soha nem látott többé, férjeket, akik soha többé nem ölelték feleségeiket, asszonyokat, akik már nem lehettek többé anyák. A következő évszázadok történelem könyvei a Holocaust embertelenségeit együtt fogják talán említeni Bhatu-kán, Dzsingisz-kán kegyetlenkedéseivel, a középkori bo​szor​kányüldözésekkel, Sztálin megtorlásaival, a kitelepítésekkel.
  Nemzeti lelkiismeretünket éppen eléggé terheli a zsidók elhur​colása, mégsem mondhatjuk, hogy az egész magyar nép felelős a deportálásukért. Az egész szlovák nép nem felelős a felvidéki ma​gyarok kitelepítéséért. Az egész német nép nem felelős a II. világ​háborúért. Az a török turista, akivel a Váci utcában találkozunk, nem tehető felelőssé az évszázados török hódoltságért, a japán utazó sem vonható felelősségre Távol-Keleten és a csendes-óceá​niai szigetvilágban, ahol a II. világháború során a japán hadsereg embertelen támadásokat indított. Angolok, spanyolok, portugálok eszközökben nem válogatva gyilkolták gyarmataikon a bennszü​löt​te​ket, rabszolgákat hurcoltak el és egész szigetvilágokat hó​dítottak meg. Az angol, a spanyol és a portugál nép mind​ezekért kollektíven még sem felelős. Mert nincs bűnös nép, csak eltévedt ideológia létezik, csak az ember gyilkos ösztöne és pusz​tító szenvedélye, melyet mindannyiszor magunkban kell legyőznünk.
  Így érzem most. Lehet, hogy naiv vagyok?

Herzl Tivadar

Herzl Tivadar síremléke
Izraelben

„Bölcs ember számára minden föld lakható: 
mert nemes léleknek hazája az egész világ.”

(Démokritosz)
Auschwitz után…
…negyven évvel sorkatonai szolgálatunkat kezdtük meg a pápai katonai repülőtéren.
  Akkor is, ott is az öreg katona volt a körlet ura, s a debreceni légvédelmi kiképzőbázisról velem együtt vezényelt bajtársammal együtt Pápán ezt azonnal tapasztalnunk kellett. Belépett a kör​let​be, melynek uralkodója rögvest meg is jegyezte:

  – …Ez bipsi szag?!... Ti nem érzitek? – nézett körül cápói gyönyö​rűséggel.
  Visszafordultunk, de nem válaszoltunk. A kantinba mentünk, álltunk a sor végén és csak néztünk magunk elé. Tíz Bercit vettünk akkor fejenként, amikor sorra kerültünk. Ez az olcsó csoki volt akkor, ott a leghatásosabb nyugtató. Megettük az udvaron mind a tizet, s csak azért is visszamentünk a körletbe. Le​ültünk sakkozni öreg uralkodónk közelében. De ő már nem szólt semmit. Ruhástól, csizmástól, ahogy talán otthon meg​szok​ta, feküdt az ágyán. Fogait piszkálta. Vagy csak szívta.

Szálasi köszöntése
„Az ember legyen ember! Helyzetétől függően alakítsa 
magát azzá, amit a legjobbnak tart.”

(Herder)
A HOLOCAUST
GETTÓ A DÉLVIDÉKEN

megírása után

Kézirat változatában szociográfiámat sokan olvasták. Elküldtem Izraelbe is, ahonnan villámpostán levelek jöttek…
  A felszakadó érzések úgy fájnak, mégis tudni akarják, mi tör​tént ott, amikor… s találkozni szeretnének velem. Egyik olvasóm itt, Pesten ebédre hívott egy szálloda éttermébe és köszönetet mondott. S nem csak azért, mert a kéziratban foglaltak alapján, nyugdíjat, életjáradékot ítéltek meg neki Németországban.
  Sokan Izraelbe hívnak.
Írónak kell ennél több?

Siratófal Jeruzsálemben

„Örök a hatalmad, Urunk, Te kelted életre a holtakat, 
nagy megmentő!”
(Amida – Tizennyolc áldás)
„Halljad Izrael, Örök Istenünk, az Örökkévaló egyetlen!”
  (Smá Jiszrael)

(A monoteizmus hitvallása, amellyel a zsidó nép hitet tesz az egyistenhit mellett. A zsidó imarendben naponta négyszer fordul elő: kétszer a reggeli (Sáchárit) imában egyszer az esti (Mááriv) imában, és utoljára lefekvés előtt. A Talmud szerint, ha nincs rá más lehetőség, minimálisan a Smá elmondásával teljesítjük a napi Tóra-tanulás parancsát.)

*
Utószó

Menóra

a zsidóság egyik legrégebbi jelképe
Köszönetet mondok mindazoknak, 
akik szociográfiám megírásában segítettek.
(Polgár Ernő)

A szerző élet- és pályarajza

Polgár Ernő

Polgár Ernő (Bácsalmás, 1954. január 27. –) magyar író, irodalomszervező, szerkesztő, dramaturg, művelődéstörténész.

Pályafutása
Csupity Ernő néven Bácsalmáson született, s 1972-ben ott érett​ségizett a Hunyadi János Gimnáziumban. Könyvtáros, majd a Szín​ház- és Filmművészeti Főiskolán dramaturg diplomát szer​zett. 1972-1976 között könyvtáros az Országos Széchenyi Könyv​tár​ban, azután szerkesztő a Magyar Rádióban. 1979-től a Madách Színház dramaturgja, 1997-98-ban a Színház- és Filmművészeti Főiskola tanulmányi vezetője. Gyermektudósítóként kezdett írni a Petőfi Népének. Az Albérlősors című feltűnést keltő irodalmi szocio​gráfiáját 1975-ben a Budapest folyóiratban közölték. 1981-ben MTA-, 1994-ben Soros-, 1998-ban Pro Renovanda Cultura Hungariae-ösztöndíjas. 1998-tól szabadfoglalkozású író. 2000-2003-ban a Blue Shop Online galéria és digitális kiadó vezetője. A www.hun-info.hu online hírügynökség felügyelő bizottságának elnöke. 2002-től a Magyar Írószövetség Prózai Szakosztályának titkára majd elnöke volt, 2004-től a Szépírók Társasága tagja, s az Újlipótvárosi esték (Újlipótvárosi Klub Galéria), a Találkozások és a Frankel esték című irodalmi programokat vezette. Tagja a Magyar P.E.N. Klubnak, a Magyar Alkotóművészek Országos Egyesületé​nek (MAOE). A HIT (Humanista Írók Társasága) elnöke:[1] A BIMA Barankovics Izraelita Műhely főtitkára.[2]
Főbb művei
· 1983 – Hullámsír, Hazatérők, Ady (drámák)(Az Ady c. drámát bemutatta a Budapesti Gyermekszínház)

· 1985 – Túl az Egyenlítőn (dráma) (Bemutatta a Madách Színház)

· 1991 – Randevú Bangkokban, Elítéltek, Tűzjárók (drámák)

· 1994 – Isten madárkái (film)

· 1992 – A sárga csillagok nyomában (szociográfia)

· 1994 – Légy a feleségem! (elbeszélések)

· 1994 – A Philemon fedélzetén a világ körül (útleírás)

· 1994 – Lótuszvirág (Távol-keleti történetek)

· 1997 – A sárga csillagok nyomában (2. bőv. kiadás)

· 1997 – Egy asszony második élete (tényregény)

· 1999 – Szerelmek (regény)

· 2000 – A Szent István parki fák (elbeszélések)

· 2000 – Színészek és színésznők bűvöletében (esszéregény)

· 2001 – Civilizációk nyomában (kultúrtörténet)

· 2001 – Az iszlám világ titkai CD-ROM (kultúrtörténet)

· 2002 – Az istenek szigete (regény)[3]
· 2002 – Tengerek és szárazföldek bűvöletében (esszé, digitális kiadás)

· 2003 – Káma szolgája (regény)[4]
· 2004 – Halálos csók (elbeszélések)[5]
Életműkiadás keretében megjelent
· 2005 – Hogyan lettem anya (tényregény)[6]
· 2005 – A kultúrák eredete és ősképei. Bevezetés a mítoszok és a szimbólumok világába (kultúrtörténet)[7]
· 2006 – Kleopátra vitorlása. Gasztronómiai utazások (kultúr​tör​té​net)[8]
· 2006 – Egy asszony második élete (tényregény 4. kiadás)[9]
· 2007 – Nomádok vágtája (elbeszélések)[10]
· 2007 – Az iszlám világ titkai (kultúrtörténet 2. javított kiadás)[11]
· 2003 – Káma szolgája (regény) MEK változat
· 2008 – Óceánia (kultúrtörténet)[12]
· 2009 – A gyertya becsukta szemét, Mama! (tényregény)[13]
· 2009 – India és más világok! (kultúrtörténet)[14]
· 2010 – „Zsidók, kotródjatok!” Száműzetés Babilonba
· 2011 – Gasztronómia-történeti ABC(kultúrtörténet)

· 2012 – facebook love (chatregény)

· 2012 – Száműzetés Babilonba (Fejezetek a zsidó nép életéből és szokásaiból) (regény)

· 2013 – Indiai Dekameron (regény)

· 2013 – Újlipótvárosi séták Emléktáblák nyomában (kultúr​történet)

Online közreadások is megjelennek az életműkiadás keretében[15]
· 2010 – Újlipótvárosi séták(kultúrtörténet)[16]
· 2012 – Indiai Dekameron (regény) online kiadás[17]
· 2012 – A XX. század, ahonnan érkeztünk[18]
· 2013 – Tengerek és szárazföldek bűvöletében (útirajzok) on​line kiadás[19]
· 2013 – Isten madárkái (válogatott írások) online kiadás[20]
· 2013 – Korok – díszletek – emberek. Évezredek kultúrája (vá​lo​​gatott írások) online kiadás[21]
· 2013 – Száműzetés Babilonba – Fejezetek a zsidó nép éle​té​ből és szokásaiból[22]
Művei antológiákban
· The Hungarian School of Drama and Film In: Scenes of Hun​ga​rian Theatres (International Theatre Institute, Budapest, 1984)

· Huszonöt év után In: A Bácsalmási Hunyadi János Gim​názium évfordulós évkönyve 1953–1993 (Bácsalmás, 1993)

· Antológia 2000 Millenniumi kiadás, Alterra Svájci-Magyar Könyvkiadó Kft. Budapest 2000

· Az ördög képviselője In: Angyalföldi antológia (Budapest, 2001)

· A Lyukasóra tíz éve (Antológia) DVD Szerk. Polgár Ernő Bp. 2001.

· Múltbanéző Gondolatok az 50 éves évforduló kapcsán In: A bácsalmási Hunyadi János Gimnázium 50 éves jubileumi évkönyve 1953–2003 (Bácsalmás, 2003)

· A büntetőbíró, Rilke gazdája In: Napragyogás. Lírykusok Irodalmi Műhely Antológiája (Budapest, 2003)

· Sors In: A felvidéki magyarok Bácsalmásra telepítésének igaz története (1947-1997) (Bácsalmás, 1997)

· Lectori salutem! In: Bácsalmás város zsidó közösségének története 1750-1950 (Szerk. Dr. Horváth Zoltán) (Bácsalmás, 2006)

· Monológ In: Az esti tűznél találkozunk. A Nagy Lajos Társaság antológiája. (Budapest, 2007)

· Bartók Párizsban In: Légyott. A Spanyolnátha antológiája (Miskolc, 2007)

· Nagyon rövid leszek… In: Újraolvasott negyedszázad (Buda​pest, 2007)

A Magyar Rádióban – A Rádiószínházban 
végzett tevékenysége[23]
· Robert Desnos: Fantomas balladája c. hangjátékban Bozó László főrendező munkatársa volt. Közreműködtek: Besse​nyei Ferenc, Bárdi György, Gábor Miklós, Koncz Gábor, Kállai Ferenc, Moór Mariann, Váradi Hédi, Csákányi László. Orgonán: Balassa P. Tamás. Dramaturg: Mesterházi Márton)

· 1976. december 27-én a Magyar Rádió Iránytű – Szórakoz​tató magazin világjáróknak és otthonülőknek c. műsorában közvetítették a Kreml c. kishangjátékát a szerző Világhírű úticélok c. sorozatában. Szerkesztő: Zoltán Péter, rendező: Orbán Tibor.

· 1977. január 9-én a Magyar Rádióban A világgá ment hold​világ Török Tamás mesejátékában a rendező munkatársa volt.

· 1977. január 12-én a Magyar Rádió Iránytű Szórakoztató magazin világjáróknak és otthonülőknek c. műsorában közvetítették A párizsi Rodin Múzeum c. kishangjátékát. Rodin hangja: Ráday Imre.

· 1977. 15-én A Magyar Rádióban Balzac: Pajzán históriák c. háromrészes hangjátékában Bozó László főrendező mun​katársa volt, Gelléri Ágnessel közösen. A kvadrofon felvétel közönség jelenlétében készült Kaposy Miklós szerkeszté​sében.

· 1977. április 1-én a „Fészek esték” sorozatban a Magyar Rádió Humorról humorra Tabi László szerzői estjén Siklós Olga rendező munkatársa volt. Szerkesztő: László György.

· 1977. május 19-én a Magyar Rádió Iránytű Szórakoztató magazin világjáróknak és otthonülőknek c. műsorában köz​vetítették a Krakkói Wawel c. kishangjátékát a szerző Világ​hírű úticélok című sorozatában.

· 1977. május 19-én a Magyar Rádió Moldova György: Mózes hatodik könyve c. hangjátékában Varga Géza rendező munkatársa volt. Dramaturg: Kopányi György.

· 1977. december 26-án a Magyar Rádió Vadölő James Fenimore Cooper regénye rádióváltozatában Bozó László főrendező dramaturgja volt.

· December 27-én a Magyar Rádió Az utolsó mohikán James Fenimore Cooper regénye rádióváltozatában Bozó László dramaturgja volt.

· December 29-én a Magyar Rádió Nyomkereső James Fenimore Cooper regénye rádióváltozatában Bozó László dramaturgja volt.

· 1978 január 1-én a Magyar Rádió Bőrharisnya James Fenimore Cooper regénye rádióváltozatában Bozó László dramaturgja volt.

· A Magyar Rádió Iránytű – Szórakoztató magazin világ​járók​nak és otthonülőknek c. műsorában elhangzott A párizsi Père Lachaise temető c. kishangjátéka a szerző Világhírű úticélok c. rádiós sorozatában.

· Január 3-án a Magyar Rádió A Préri James Fenimore Cooper regénye rádióváltozatában Bozó László főrendező drama​turgja volt.

· Január 11-én a Magyar Rádió Iránytű – Szórakoztató maga​zin világjáróknak és otthonülőknek c. műsorában elhangzott A prágai Hradzsin című kishangjátéka a Világhírű úticélok című rádiós sorozatában.

· Március 27-én a Magyar Rádió Iránytű – Szórakoztató magazin világjáróknak és otthonülőknek című műsorában elhangzott A párizsi Notre Dame c. kishangjátéka a Világhírű úticélok című. rádiós sorozatában.

· Június 28-án elhangzott a Magyar Rádió Iránytű – Szóra​koztató magazin világjáróknak és otthonülőknek c. műso​rában A római Piazza di Spagna c. kishangjátéka a Világhírű úticélok c. rádiós sorozatában.

A Madách Színházban és a Madách Kamarában közreműködött az alábbi előadásokban[24]
· Jason Miller: A bajnokság éve

· Csehov: Három nővér

· Molnár Ferenc: Doktor úr

· Szabó Magda: Régimódi történet

· Szabó Magda: A meráni fiú

· Szabó Magda: Béla király

· Molnár Ferenc: Játék a kastélyban

· Arbuzov: Kései találkozás

· Friedrich Dürrenmatt: A baleset

· Shakespeare: Sok hűhó semmiért

· Brian Clarc: Mégis kinek az élete?

· Madách: Az ember tragédiája

· Ronald Harwood: Az öltöztető

· Slade: Jövőre, veled, ugyanitt

· Gorkij: Éjjeli menedékhely

· Arthur Miller: Pillantás a hídról

· Szép Ernő: Patika

· Achard: A bolond lány

· Beckett Godot-ra várva

· Örkény: Pisti a vérzivatarban

· Polgár András: Kettős helyszín

· Harwood: Az öltöztető

· Noel Coeard: Alkonyi dal

· Hofi: Hofélia, Élelem bére

· Arnold Wesker: A királynő katonái

· Polgár András: Töltsön egy estét a Fehér Rózsában

· Collin Higgins: Maude és Harold

· Polgár Ernő: Túl az Egyenlítőn

· Békés Pál: A női partőrség szeme láttára

· Dario Fo: Nyitott házasság

· Bernard Slade: Válás Kaliforniában

· A szabin nők elrablása

· John Patrick: Teaház az augusztusi holdhoz

· Zemlényi Zoltán: Hoppárézimi

· Ariel Dorfman: A halál és a leányka

· Graham Green: Utazások nénikémmel

Fontosabb díjai
· 1981 – MTA-ösztöndíj

· 1994 – Soros-ösztöndíj
· 1995 – Soros-díj
· 1997 – Magyar Köztársasági Érdemrend
· 1998 – Pro Renovanda Cultura Hungariae-ösztöndíj

· 1999 – IRKA-ösztöndíj
· 2000 – Művészeti Akadémia ösztöndíja

· 2005 – Bácsalmás Városért

· 2005 – Nagy Lajos-díj
· 2007 – A Magyar Köztársasági Érdemrend lovagkeresztje
· 2013 – Életút-díj
A Szent István parki fák (Novella, 2000) „finom csiszolatú írói tudással, a nyelv előtti megfelelő alázattal – mely nyelvet mégis magas fokon „dolgoztatni is képes – beszámolni olyasmiről, amiről csak irodalmi beszéd képes”
– Kulcsár Szabó Ernő
„Egy asszony második élete” (Gondolat, 1977) „Dokumentum​regé​nye … izgalmas, megrázó, döbbenetes írás, két ember szövetségé​nek és közös, nagy, reménytelen harcának szívszorító rajza. Azt gondolom, hogy a hatást nem csak az anyag ereje, tragikus sodrása éri el, hanem a megjelenítés módja is, az, hogy minden során érezni a hitelességet.”
– Réz Pál
„Írásaiban valódi-élő alakokat tud teremteni…Az Isten madárkái úgy van megírva, hogy minden mozzanatát az olvasó már most megjelenítve, színpadon láthatja.”
– Tüskés Tibor
Műveiről írták
A „Civilizációk nyomában”-ról:

„A könyv alcímét is (A Neander-völgyön át az internetig) elolvasva, felvetődik a magamfajta filoszban: nem kóklerség-e egyszemélyes könyvet írni az emberiség több ezer éves civilizációjáról. Hiszen egy ilyen átfogó mű elkészítése kutatók, szakemberek tucatjait igényli. Polgár Ernő „civilként”, egyedül is képes volt a bravúrra. A szerző „tudástörténeti utazásnak” fogta fel a feladatot: izgalmas olvas​mányt produkálva felismerteti a letűnt korok kultúrájának lényegét és evolúciós fejlődését, egymásra hatását. Itt nincs mód az elmé​lyü​lésre, az aprólékos részletekre. De ezt nem is hiányoljuk a kötet​ből. A zanzásított kultúrtörténet is kielégít, sőt ámulatba ejt ben​nün​ket.”
– Erős Zoltán
A „Halálos csók”-ról:

„A szerző lényegre törő írásmódjára jellemző, hogy két írás is van a kötetben, – Az első szerelem, World Trade Center – melyben mind​össze öt könyvoldalon mondja el az érdekes történetet. A rövidség ellenére, – vagy lehet, hogy éppen ezért – egyéni ízű, remek törté​nete.
– Géczy Zsolt a Petőfi Népében
Polgár Ernő prózai munkássága két irányú: életrajzi ihletésű, a történelembe beleágyazott regényei mellett jelentősek művelődés​történeti alkotásai is. A legfrissebben megjelent, rendhagyó műfajú kötete „Zsidók, kotródjatok” Száműzetés Babilonba a máig égető identitáskérdést igyekszik a maga számára – ha már általá​nosan lehetetlen – megoldani, a legkülönfélébb műfajú szövegek​kel (szépirodalom, levél, napló, sajtóidézet). Kultúra szervező tevékenysége élteti többek között A könyv utóélete című sorozatot is. (Szepes Erika)
	„
	...művei legjavában a Márai által ábrázolt polgárság egy fontos szegmensének 20. századi sorsát követi nyomon. (Dalos György)

